Държавен вестник, бр. 49, 2012 г., стр. 59

БРОЙ  49	
Д Ъ Р Ж А В Е Н  В Е С Т Н И К 	
СТР.  59  
тюерът извършва и оценка на активите, които 
покриват поетите задължения и образуваните 
резерви, анализира и предоставя информация 
за управлението на финансовите и свързаните 
с тях рискове.
(19) Длъжността „актюер“ в Националния 
осигурителен институт е свързана с извърш­
ването на дейности по планиране, отчитане 
и управление на пенсиите и краткосрочните 
обезщетения за фондовете на държавното 
обществено осигуряване (ДОО); изготвянето 
на краткосрочни и дългосрочни прогнози за 
състоянието на фондовете на ДОО; изграждане, 
поддържане и усъвършенстване на актюерски 
модели за фондовете на ДОО; изготвяне на 
финансови обосновки и анализи във връзка с 
промени в осигурителното законодателство; 
изготвяне на актюерски разчети и комплекс­
ни анализи за състоянието на държавната 
пенсионна система и предоставянето им в 
съответната форма на ръководните органи; 
създаване и поддържане на бази данни за 
актюерски анализи и прогнози.
(20) Длъжността „eксперт по осигуряване­
то“ е свързана с разработването на анализи и 
прогнози за влиянието на законовата уредба 
върху дейността по общественото осигурява­
не; с участие в разработването на проекти на 
нормативни актове и методически указания по 
прилагане на осигурителното законодателство; 
с разработването на проектобюджети на ДОО, 
прогнози и отчети за неговото изпълнение; 
с изготвянето на справки, анализи и отчети 
за прилагането на осигурителното законода­
телство и състоянието на общественото оси­
гуряване; с разработването и поддържането 
на регистри и бази данни, със събирането, 
систематизирането и обобщаването на ин­
формация за общественото осигуряване; с 
даването на указания, консултации, становища 
и отговори по прилагане на осигурителното 
законодателство; със съставянето, обработва­
нето и контрола на документация, свързана с 
извършването на разходи от ДОО. Длъжност­
та се степенува в четири групи, подредени в 
низходящ ред – съответно „държавен експерт 
по осигуряването“, „главен експерт по осигу­
ряването“, „старши експерт по осигуряването“ 
и „експерт по осигуряването“, като се вземат 
предвид обхватът и обемът на изпълняваната 
от тях дейност. Длъжностите се ползват в 
Националния осигурителен институт. 
(21) Длъжността „инспектор по осигу­
ряването“ е свързана с осъществяването на 
контролни функции по спазването на норма­
тивните актове по държавното обществено 
осигуряване; с извършването на проверки 
и даване на задължителни предписания за 
спазване на разпоредбите по държавното 
обществено осигуряване; със съставяне на 
актове за начет за нанесени щети на бюдже­
та на държавното обществено осигуряване; 
със съставяне на актове за установяване на 
административни нарушения; с прилагане на 
процедури по събиране на вземания по влезли 
в сила разпореждания; с изготвяне на мотиви­
рани заключения по направени възражения; 
с даване на консултации и становища във 
връзка с контролната дейност; с изготвяне 
на анализи, предложения и отчети; събиране, 
обработване и систематизиране на информа­
ция във връзка с осъществяваната контролна 
дейност. Длъжността се степенува в четири 
групи, подредени в низходящ ред – съответ­
но „държавен инспектор по осигуряването“, 
„главен инспектор по осигуряването“, „старши 
инспектор по осигуряването“ и „инспектор 
по осигуряването“, като се вземат предвид 
обхватът и обемът на изпълняваната от тях 
дейност. Длъжностите се ползват в Национал­
ния осигурителен институт, като длъжността 
„държавен инспектор по осигуряването“ не 
може да се ползва в териториално поделение.
(22) Длъжността „социален работник“ се 
степенува в три групи, подредени в низходящ 
ред – съответно „главен социален работник“, 
„старши социален работник“ и „социален 
работник“:
1. длъжността „главен социален работник“ 
е свързана с разработването на експертни ана­
лизи и с изготвянето на становища, свързани с 
предоставянето на помощи и социални услуги, 
с определянето на подходите и необходимите 
ресурси за предоставянето на помощи и соци­
ални услуги, с планирането на необходимите 
действия, с осигуряването на координация на 
всички служители, работещи в екипа, и пред­
ставителите на външните отговорни институ­
ции, с проследяването на отделните етапи по 
предоставянето на помощта или социалната 
услуга; главният социален работник предла­
га решения с висока степен на сложност и 
носи пряка отговорност за извършваните от 
него действия във връзка с изпълнението на 
длъжността;
2. длъжността „старши социален работник“ 
е свързана с обработването на документи, с 
проучването, изготвянето на анализи и пред­
лагането на решения, с предоставянето на 
помощи и социални услуги, с поддържането 
на регистри и бази данни и с администра­
тивното обслужване на граждани; старшият 
социален работник носи пряка отговорност за 
извършваните от него действия във връзка с 
изпълнението на длъжността;
3. длъжността „социален работник“ е свър­
зана със събирането и систематизирането на 
информация, с обработката на бази данни във 
връзка с предоставянето на помощи и социални 
услуги, при подпомагане на дейността на по-
високите длъжностни нива, с регистрацията и 
техническата обработка на документи; социал­
ният работник може да осъществява дейности 
по административното обслужване; длъжността 
се заема само по трудово правоотношение.